कार्यक्रम में छात्र जिमखाना के अध्यक्ष शोभित उपाध्याय ने जिमखाना द्वारा की गई गतिविधियों पर प्रकाश डाला. उन्होंने बताया कि 120 कंपनियां पिछले साल संस्थान में आई और छात्रों को 13.2 लाख के औसत पैकेज में चयनित किया. स्थापना दिवस समारोह में छात्रों ने संगीत, नाटक, कवि संगोष्ठी, नृत्य व गायन की प्रस्तुति देकर उपस्थित श्रोताओं को मंत्रमुग्ध कर दिया. इसमें हास्य कवियों ने छात्रों को खूब ठहाके लगवाए. इफरवेसेन्स 2018 की वेबसाइट का उद्घाटन भी निदेशक द्वारा किया गया. साहित्यिक क्लब, म्यूजिक क्लब, डांस क्लब, फाईनआर्ट क्लब, जिमखाना अध्यक्ष एवं अन्य पदाधिकारी, प्लेसमेंट टीम, अपरोक्ष, इफरवेसेन्स के पदाधिकारियों व सदस्यों को पुरस्कृत किया गया. इसके अलावा क्रिकेट, फुटबाल, बास्केटबाल, मैराथन, कैरम, शतरंज, टेबल टेनिस, वालीबॉल स्क्वॉश, बैडमिंटन के विजयी खिलाडि़यों को पुरस्कार प्रदान किया गया.